ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Απριλίου 1997 περί τροποποιήσεως των ορίων των μειονεκτικών περιοχών στην Ισπανία κατά την έννοια της οδηγίας 75/268/ΕΟΚ του Συμβουλίου (Το κείμενο στην ισπανική γλώσσα είναι το μόνο αυθεντικό) (97/306/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 75/268/ΕΟΚ του Συμβουλίου, της 28ης Απριλίου 1975, για την ορεινή γεωργία και ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2) και ιδίως το άρθρο 2 παράγραφος 3, Εκτιμώντας: ότι η οδηγία 86/466/ΕΟΚ του Συμβουλίου, σχετικά με τον κατάλογο των γεωργικών μειονεκτικών περιοχών κατά την έννοια της οδηγίας 75/268/ΕΟΚ (3), όπως τροποποιήθηκε τελευταία από την οδηγία 91/465/ΕΟΚ (4), αναφέρει τις περιοχές της Ισπανίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ 7 ότι η ισπανική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που αναφέρονται στα παραρτήματα της οδηγίαςς 86/466/ΕΟΚ και της απόφασης 89/566/ΕΟΚ της Επιτροπής (5), ώστε να λάβει υπόψη τις διοικητικές τροποποιήσεις που επήλθαν στις σχετικές περιοχές 7 ότι η πρόσθεση νέων κοινοτήτων στους καταλόγους που αφορούν τις περιοχές κατά την έννοια του άρθρου 3 παράγραφοι 3 και 5 της οδηγίας 75/268/ΕΟΚ καθώς και η μεταφορά ορισμένων κοινοτήτων που ήδη περιλαμβάνονται στους καταλόγους που αφορούν τις περιοχές κατά την έννοια του άρθρου 3 παράγραφοι 4 και 5 της εν λόγω οδηγίας προς τον κατάλογο που αφορά τις περιοχές κατά την έννοια του άρθρου 3 παράγραφος 3 της εν λόγω οδηγίας, τηρούν τις ενδείξεις και τα κριτήρια, που λαμβάνονται υπόψη από την οδηγία 86/466/ΕΟΚ, για τον καθορισμό των ορίων των αντιστοίχων περιοχών 7 ότι το σύνολο των τροποποιήσεων που ζητά η ισπανική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν έχει ως αποτέλεσμα την αύξηση της χρησιμοποιούμενης γεωργικής επιφάνειας του συνόλου των μειονεκτικών περιοχών και, κατά συνέπεια, δεν έχει επιπτώσεις επί του ορίου που καθορίζεται στο εν λόγω άρθρο 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κατάλογος των μειονεκτικών περιοχών της Ισπανίας, ο οποίος αναφέρεται στο παράρτημα της οδηγίας 86/466/ΕΟΚ και ο οποίος έχει τροποποιηθεί με το παράρτημα της απόφασης 89/566/ΕΟΚ και με την οδηγία 91/465/ΕΟΚ, συμπληρώνεται από τον κατάλογο που αναφέρεται στο παράρτημα της παρούσας απόφασης. Άρθρο 2 Η παρούσα απόφαση απευθύνεται στο Βασίλειο της Ισπανίας. Βρυξέλλες, 18 Απριλίου 1997.

[Source: multi_eurlex | Tokens: 2515]